 mir
                                         udskrift
                                              af
                           sø- & handelsrettens dombog
                                        ____________
                                         kendelse
afsagt den 12. december 2014.
b-26-14
s 1under konkurs
(advokat john korsø jensen)
mod
x
indledning
denne sag drejer sig om konkurskarantæne i tilknytning til behandling af konkursboet s 1.
selskabet er ifølge en fuldstændig rapport fra erhvervsstyrelsen stiftet den 1. januar 2012 af
afdelingsleder helle haugaard med en selskabskapital på 80.000 kr., der blev indbetalt kon-
tant til kurs 100. første regnskabsår løb fra den 1. januar 2012 til den 31. december 2012. x
har ifølge samme rapport siden den 27. marts 2012 været registreret som direktør i selskabet.
                                                  -2-
ifølge rapporten var ap statsautoriserede revisorer i/s revisor for selskabet frem til den 11.
januar 2013, hvor det blev afløst af ap statsautoriserede revisorer p/s. revisionsselskaberne
er registreret på samme adresse, og der er – bortset fra selskabsformen – formentlig tale om
samme virksomhed.
erhvervsstyrelsen traf den 3. februar 2014 beslutning om tvangsopløsning af selskabet, og
den 10. marts 2014 tog sø- og handelsretten straks selskabet under konkursbehandling og
udpegede samtidig advokat john korsø jensen som kurator i boet. den relevante periode for
bedømmelse af sagen, jf. konkurslovens § 157, stk. 1, er herefter den 3. februar 2013 til den
10. marts 2014.
skifteretten har den 3. juli 2014 taget kurators indstilling om at indlede konkurskarantæne
mod x til følge.
påstande
i et processkrift modtaget i sø- og handelsretten den 15. juli 2014 har kurator nedlagt på-
stand om, at x pålægges konkurskarantæne i tre år.
processkriftet er telefonisk forkyndt for x den 3. september 2014, hvor han samtidig bekræf-
tede at have modtaget rettens brev af 15. juli 2014 med bilag. brevet indeholdt en svarfrist på
14 dage fra forkyndelsen. x har ikke svaret på rettens henvendelser og har således hverken
nedlagt en påstand eller anmodet om mundtlig behandling. sagen er herefter behandlet på
skriftligt grundlag.
oplysninger i sagen
den 12. marts 2014 rettede kurator skriftlig henvendelse til selskabets revisor. det hedder
herefter i en e-mail af 13. marts 2014 fra partner og statsautoriseret revisor bo lysen bl.a.:
       ”… vi har aldrig udført arbejde for selskabet, og er derfor ikke i besiddelse af regnskabs-
       eller bogføringsmateriale.
                                                   -3-
      vi har aldrig mødt direktionen, og er først i sidste uge blevet bekendt med at vi var valgt i
      selskabet som revisor. …”
den 17. marts 2014 sendt kurator et brev til x, hvor han gjorde denne bekendt med revisors
oplysninger, ligesom kurator opfordrede ham til at oplyse, hvor regnskabsmaterialet befandt
sig. da x ikke besvarede denne henvendelse, foranledige kurator, at x blev indkaldt til at af-
give forklaring i sø- og handelsrettens skifteret. x gav herefter møde den 7. maj 2014, hvor
han afgav forklaring. det hedder i retsbogen bl.a.:
      ”… x … forklarede, at han hverken er i besiddelse af regnskab eller bogføring længere.
      han har ikke benyttet den revisor, han ville have benyttet, fordi det ville have været for
      dyrt. han er og har været syg af tuberkulose og har flyttet flere gange. han ved ikke, hvor
      bogføringen befinder sig. foreholdt poster på kontoudtog forklarede vidnet, at der er ind-
      berettet a-skat. faktura fra et leasing selskab vedrører noget leaset, som er tilbageleve-
      ret. han har benyttet kortet privat, idet han har taget fejl af sit eget kort og virksomhe-
      dens kort. i denne forbindelse blev han foreholdt poster fra kvickly, sharwama house,
      br- legetøj, kiosk på herlev hospital og forklarede at han havde taget fejl af kortene. fo-
      reholdt en udbetaling til en úsman forklarede vidnet, at det er en chauffør, som han har
      afregnet løn overfor. chaufførerne fik fast løn, og når de kørte ekstra, så fik de ekstra be-
      løb. …”
synspunkter
kurator har i sit processkrift til støtte for påstanden anført:
”…
at x har oplyst overfor kurator og skifteretten, at han ikke er bekendt med, hvor selskabets
   bogføringsmateriale befinder sig. x har derfor overtrådt pligten i medfør af bogføringslo-
   vens § 10 til opbevaring af selskabets bogføringsmateriale,
at x således har handlet groft uforsvarlig i sin forretningsførelse,
at x derfor er uegnet til at deltage i ledelsen af en erhvervsvirksomhed, jf. konkurslovens §
   157. …”
sø- og handelsretten skal udtale:
efter bevisførelsen lægger retten til grund, at x ikke er i besiddelse af selskabets bogføring,
og retten finder på den baggrund, at han herved har overtrådt bogføringslovens § 10, hvoref-
                                                 -4-
ter han som direktør for selskabet har pligt til at opbevare regnskabsmaterialet på betryg-
gende vis i 5 år fra udgangen af det regnskabsår, materialet vedrører.
efter x forklaring i skifteretten finder retten det endvidere ubetænkeligt at lægge til grund,
at han i et ikke nærmere angivet omfang gentagne gange har benyttet selskabets kreditkort
til betaling af private udgifter, og at han herved uberettiget har rådet over fremmede midler i
privat øjemed.
henset hertil, og til at det ikke er muligt at foretage kontrol af selskabets bilag i relation til xs
privatforbrug, finder retten, at han herved har gjort sig skyldig i groft uforsvarlig forret-
ningsførelse, og at han derfor fremover er uegnet til at deltage i ledelsen af en erhvervsvirk-
somhed.
herefter, og under hensyn til hans handlemåde og omstændighederne i øvrigt, finder skifte-
retten, at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. § 158, stk. 1, og regnes fra det tidspunkt, hvor ken-
delsen er endelig.
                                         derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 6.250 kr.
                                        torben kuld hansen
                                               (sign.)
                                            ___ ___ ___
                                  udskriftens rigtighed bekræftes
                                     sø- og handelsretten, den
